Hamar er Íslandsmeistari karla í blaki í annað sinn og liðið hefur nú unnið sjö titla í röð. Leikmenn Hamars eru vissir um að fjárfesta þurfi í nýjum skáp undir alla bikarana.
Hamar mætti HK í úrslitaeinvíginu og vann alla þrjá leikina og þann síðasta í gær 3-0. Þetta er í fyrsta sinn sem Hamarsmenn hampa titlinum á heimavelli.
Sögðu Hafsteinn Valdimarsson og Ragnar Ingi Axelsson, leikmenn Hamars að leik loknum. Hamarsmenn eru nú þrefaldir meistarar á þessu tímabili, eins og því síðasta, og því orðið afar þröngt um í skápnum sem hýsir bikara félagsins.
Valsarar eru komnir yfir gegn Selfossi í undanúrslitum úrvaldeildar karla í handbolta. Valur vann stórsigur á heimavelli í gær 36-26. Liðin mætast næst á fimmtudag en liðið sem fyrr vinnur þrjá leiki fer í úrslitin.
Það var markaveisla í Bestu deild karla í fótbolta í gær þegar Íslandsmeistarar Víkings töpuðu á heimavelli 4-5 fyrir Stjörnunni. Emil Atlason skoraði þrennu fyrir Stjörnuna og Kristall Máni Ingason gerði það sama fyrir Víkinga. Víkingar hafa nú tapað tveimur leikjum og unnið tvo eftir fyrstu fjóra leikina en Stjörnumenn eru taplausir með sjö stig eftir þrjá leiki. Þá vann KA Keflavík 3-2 og Fram og ÍA skildu jöfn 1-1.
Hamar tryggði sér í gærkvöld Íslandsmeistaratitilinn í blaki karla. Liðið hefur unnið sjö titla af sjö mögulegum síðustu misseri.